РЕПУБЛИКА СРБИЈА

НАДЗОРНИ ОДБОР ЗА ИЗБОРНУ КАМПАЊУ

01 Број: 013-2005/23-25

18. децембар 2023. године

Б е о г р а д

ПОСМАТРАЧКА МИСИЈА ЦРТА

Београд

Француска 6

Предмет: Одговор на пријаве Посматрачке мисије ЦРТА: 01 Број: 013-2005/23-25 од 8. децембра 2023. године,

Посматрачка мисија ЦРТА упутила је 8. децембара 2023. године Надзорном одбору за изборну кампању пријаву због неправилности у поступању политичких странака, кандидата и других учесника у изборном процесу.

Надзорни одбор је на Шестој седници одржаној 18. децембра 2023. године, разматрао достављену пријаву због неправилности у поступању политичких странака, кандидата и других учесника у изборном поступку против:

1. ПОМОРАВСКИ ГЛАСНИК д.о.о. Ниш;

2. Владимир Орлић, члан политичке странке Српска напредна странка.

У складу са Законом утврђеним надлежностима Надзорни одбор је размотрио наведене пријаве и закључио следеће:

Поступајући по пријави због неправилности у поступању политичких странака, кандидата и других учесника у изборном поступку против ПОМОРАВСКОГ ГЛАСНИКА д.о.о. Ниш и Владимира Орлића члана политичке странке Српска напредна странка коју је поднела Посматрачка мисија ЦРТА 01 Број: 013-2005/23-25 од 8. децембра 2023. године поводом наводне повреде достојанства личности и вођења негативне кампање против других изборних кандидата напомињемо да се предметна пријава односи на кршење члана 61. став 1. Закона о електронским медијима **(**„Службени гласник РС“ број 92/23) којим је прописана општа обавеза пружалаца медијске услуге у односу на програмске садржаје и члана 70. Закона о електронским медијима којим је прописана обавеза поштовања људских права у пружању медисјких услуга.

Чланом 125. став 1. тачка 2) истог закона прописана је новчана казна која се примењује у случају прекршаја из члана 61. Закона о електронским медијима, док је у ставу 1. тачка 8) истог члана прописана новчана казна у случају прекршаја из члана 70. Закона о електронским медијима. Имајући у виду прописане надлежности Надзорног одбора за изборну кампању, предлажемо да се обратите надлежном регулаторном телу за електронске медије које је надлежно да у складу са чланом 7. став 1. тачка 10) Закона о електронским медијима изриче мере пружаоцима медијских услуга у складу са овим законом.

ПРЕДСЕДНИК

Светислав Гонцић с.р.